Mera naam Barry Allen hai aur main dunya ka sab se taiz raftaar insaan hoon.
Jab main chota tha, main ne apni ammi ko
kisi na mumkin cheez se qatal hote huay dekha.
Bhaago, Barry, bhaago!
Mere abbu ko meri ammi ke qatal ke ilzaam main jail hogayi.
Aur phir aik haadse ne mujhe aik namumkin cheez bana diya.
Dunya ke liye, main aik aam sa forensic sciencedaan hoon.
Lekin khufya taur par main apni raftaar ko
Jurm se larne aur apne jaise doosre insaanon
ko dhoondne ke liye istemaal karta hoon.
Aur aik din, main apni ammi ke qaatil ko dhoond nikaal loonga...
Maa!
Aur apne abbu ko insaaf dila kar rahoonga.
Main Flash hoon.
"Flash" mein abb tak...
Tais ke baghair honeymoon, honeymoon nahin lagta.
Ronnie?
Main waisa nahin hone de sakta...
Ronnie!
Main chahti thi ke woh mera shauhar bane.
Main ne tumhain Iris se pyar karte huay tab se dekha hai,
Jab se tum ne samajha hai ke pyaar kya hota hai.
Uss ne meri ammi ka qatal kiya tha.
Sirf dou dabbay baaqi hain.
Is raftaar pe to hamara kaam Easter tak pura hoga.
Sochna bhi nahin.
Woh waahid laal suit waala aadmi jo yeh kaam karsakta hai
is ghar mein, woh hai Kris Kringle, samjhe?
Yeh sajawat ka saman khud ba khud nahin lag jaeingain.
- Acha ji. - Grandma Esther ki tarqeeb...
Bourbon thori kam.
Haan.
Mujhe hamesha se hi un ka "thori kam" ka matlab pasand tha.
Aur Christmas ki riwayat kabhi khatam nahin hoti.
Detective West baat kar raha hoon, bolo.
Theek hai.
Bachon, D.A ko mujh se kuch sawalat karne hain.
Dheyan rakhna ke jab main wapis aaon tou mere liye thora eggnog bacha hua ho.
Waada nahin kartay.
- Yeh kya ho raha hai? Array. - Chalo.
Arey, hum abhi se yeh kar rahe hain?
Christmas aane main abhi kuch din baqi hain.
Main ab aur zyada intezaar nahin kar sakti.
- Acha, ruko, pehle main. - Theek hai.
Meri ammi ki shaadi ki anghooti?
Us ki copy, haan.
Tum be hadd udaas thi jab tum ne asli wali kho di thi.
- Hamari panchway jamaat ki field trip... - Chirya ghar ki.
Tum hafton tak royi thi.
Lao.
Tumhain yaad tha.
Haan.
Achi yadasht hai meri.
Mujhe samajh nahin aaraha ke kiya kahoon.
Mera tohfa is ke muqaable mein itna bekar hai...
- Hadd se zyada. - Nahin.
Yeh market main sab se acha hai. Main
ne socha ke tumhain aik naya wala kaam aaye ga.
- Bohot bekar hai, maalum hai mujhe. - Nahin,
nahin, bohat acha hai. Mujhe be hadd pasand aaya.
- Sach? - Haan, sach.
Tum aagaye, jaan.
Hello, Barry. Anghooti achi hai.
Bohat khoobsurat hai, hai na?
Yeh meri ammi ki anghooti ki copy hai.
- Barry ne mere liye li. - Kaafi acha socha, Barr.
- To kiya hum darakht ki sajawat kar rahe hain?
- Haan.
Chalo.
Merry Christmas.
Sirf aik chota sa tauhfa,
- Meri shukar guzaari ka. - Haaye.
Is saal tum logon ne mere liye jo bhi kiya us ke liye.
Mera khayal hai ke main apne sathiyon ki taraf se bol
sakta hoon ke tum hamare liye aik tauhfa rahe ho, Barry.
Yeh kya hai?
Yeh Iris ki taraf se hai... Grandma Esther ka mashoor eggnog.
Yeh hui na baat.
Mere liye shayed baad main.
Pi ke gaari na hi chalaon tou behtar hai.
Kya main ne kuch ghalat kaha?
- Nahin. - Nahin yaar.
Woh, asal mein... Yeh un ka saal ka sab se pasandeeda waqt hua karta tha.
Lekin woh haadsa Christman se pehle hua tha, is liye...
Chhuttiyan barbaad hogaein.
Main un ke liye jaa ke koi tohfa le aati hoon.
Shayed us se woh thoray khush hojaein.
- Is ke liye bohot shukriya. - Koi baat nahin.
To tum Christman ke liye kiya kar rahe ho, Cisco?
Main ne tumhara shirt ka size pucha, is baat ka
Kisi tarah se bhi yeh matlab nahin ke
Main tumhain bataur Christmas ke tohfe shirt se milti julti cheez le rahi hoon.
Barry ka bartao aaj kuch ajeeb sa tha.
Mujhe pakka yaqeen hai ke usey mere aane ki khushi bilkul bhi nahin thi.
Kya tum ne kabhi socha hai...
Woh shayed tumhain pasand karta ho?
Kya? Nahin pagal.
Dost apne doston ko shaadi ki anghooti nahin detay.
Woh... Woh mujhe propose nahin kar raha tha, pagal.
Main aur woh sirf achay dost hain.
Acha, tou phir usay is se koi masla nahin hoga.
Thora jaldi hai, lekin mujh se intizar nahin horaha tha.
Main ne socha ke hamain saath huay aik saal hogaya hai.
Tum wese bhi zyada tar raaten wahin guzarti ho.
Main tum se mohabbat karti hoon.
Main is ko tumhari haan samjhoon, hai na?
Ya to yeh tha, ya Stephen Hawking ki nayi aap beeti.
Aur hum dono jaante hain ke un ka Hawking ke baare mein kya khayal hai.
Chalo, main tum se baad mein baat karti hoon. Khuda haafiz Cisco.
Merry Christman, Doctor.
Shukriya, Jimmy, aur tumhain bhi.
Arey, Doctor, main jaanta hoon ke yeh aik bara raaz hai,
Lekin kiya aap mujhe koi ishara de sakte hain?
Aap asal main wahan andar kis cheez par kaam kar rahe hain?
Mustaqbil par.
Doctor, andar jaaein!
Felicity ko band kardo.
Hey.
Tum kiya soch rahe ho?
Khoon ke nishaan aur baaqi reh janay wala khat e harkat...
Sirf kisi hadd se zyada taiz raftaar ki takkar se yeh hosakta hai.
Lekin aik insaan ko aisi jaga mein, is tarah ka nuqsaan pohanchana?
Jis ne bhi unhain maara, yeh zaruri hai ke us ki raftaar beinteha taiz ho.
Yeh dekho.
Gawah keh raha hai ke us ne sirf ek sayah dekha.
Kuch jaana pehchaana sa laga?
Tum ne aik sayah dekha?
Woh... Woh kya tha?
Woh jo koi bhi tha, kisi cheez ko dhoond raha tha.
Acha, tou woh dekhne main kaisa tha?
Jaise... Jaise koi peele suit main aadmi.
Acha.
- Barry, suno... - Mujhe apni files dekhni hongi.
Joe, aap ne usey suna, hai na?
Jis aadmi ne meri ammi ka qatal kiya... Woh wapis agaya hai.
Main jaanta hoon.
Woh is sheher main kuch arsay se hai.
Woh mere ghar aachuka hai aur woh tumhari ammi ke case ke saare suboot le gaya.
Sary files ja chuki hain.
Aap ne mujhe yeh pehle kyun nahin bataya?
- Main nahin bata paaya. - Kyun?
Kyunke us ne Iris ka qatal karne ki dhamki di thi.
Gawaah ne bataya ke us ne aik peela sayah dekha tha...
Bilkul usi tarah ka jis ne Barry ki ammi ka qatal kiya.
Tou phir hamain apni chaan been shuru kar ke is kameene ko rokna chahiye.
Woh... Woh main usey koi naam dene ki koshish nahin kar raha tha.
Mercury Labs mein qatal ka manzar, wahan ki
zameen par tha jahan intihayi mehfooz vault thay
Aur gawah ne kaha ke woh koi cheez dhoond raha tha.
Woh cheez jo bhi thi, usay itni shiddat se chahiye
thi ke woh us ke liye qatal karne ko tayyar tha.
Doctor, aap yeh Mercury Labs ke baare main kya jante hain?
Mercury, S.T.A.R Labs ka aik
Bara mad e muqabil hua karta tha, hamari choti nakami se pehle
Aur phir woh taiz raftaar ke saath sab se aagay barh gaya,
Jis ki sarbaraah Doctor Christina McGee hain.
Kamal lekin ana parast tibiyati maahir.
Yahan likha hai ke Doctor McGee ne 50 crore dollar mehfooz rakhe huay hain
Private funding mein, woh bhi taraqiyaati kaam ke liye
Main hawala deta hoon, 'Mustaqbil ki technology ke liye prototypes'.
Acha, khair main bhi.
Tina, Tachyons, superluminal particles ke saath cher khani kar rahi hai.
Zahir hai.
To koi un ke saath kya kar sakta hai, woh...
- Tachyons. - Shukriya.
Pata nahin, shayed na qaabil e shikast ban sakta hai?
Agar aap koi aisa matrix bana sakte hain jo itna mustahkim ho ke
Aap un ki taqaton ko qaabu kar saken, to aap
light ki raftaar se zyada taiz bhaag sakte ho.
Woh usey waapis paane ki koshish kare ga
To jo Mercuty ke paas hai, hamen usey apne
faide ke liye istimaal karne ki zarurat hai.
Bilkul sahi. Cisco, Caitlin, chalo aik jaal banana shuru karain.
- Samajh gaya. - Zarur.
Shukriya.
Iris.
Caitlin, tum yahan kiya kar rahi ho?
Uff, bohat lamba din tha.
Abhi tou sirf dopehir hui hai.
Main kal raat sahi se soyi nahin.
Haan, main bhi.
Acha, tou main tumhara blog parh rahi thi
Aur is aik kahani pe mera dehyan gaya...
aik aadmi ke baare main jis ke haath aur sar aatish ger hain?
- Burning man? - Haan.
Main ne us kahani ko abhi thoray waqt se update nahin kiya
Lekin kuch reportain hain jo main tumhain bhej sakti hoon.
Zabardast. Shukriya.
Kya main tum se kuch puch sakti ho, aik larki se dusri larki ko?
Zaroor.
Barry aaj kal mere aas paas kuch ajeeb sa hojata hai,
Jaise ke woh mujh se kuch chupa raha ho.
Kya tumhain aisa kuch maalum hai, jo mujhe maalum hona chahiye?
Kuch yaad tou nahin araha.
Lekin, agar tumhain aisa lagta hai ke
Barry tum se kuch chupa raha hai,
Tou tumhain shayed usey khud hi puch lena chahiye.
Sahi.
- Shukriya. - Zaroor.
- Chalo, sahi hai. - Main coffee le kar aati hoon.
Barry Allen. Yahan aane ke liye shukriya.
Doctor Tina McGee.
Mera andaza hai ke yeh kal raat ki chori ke baare mein hai?
Haan aur na.
Aam taur par tumhare saath sab kuch isi tarah hota hai, hai na, Harrison?
Hamen lagta hai ke jo koi andar ghusa tha
Woh aap ke prototypes mein se kisi prototype ke piche tha.
Tum logon ko is ko aur mehdood karna hoga.
Hamare paas bohot se projects chal rahe hain.
Aik aisa jis main tachyonic particles houn.
Hamain tachyons main kaafi kamyabi mili hai, haan,
Lekin hamare prototype aur asal zindagi ki application main ek acha khaasa fasla hai.
Hum umeed kar rahe thay ke aap hamain apna prototype thorey waqt ke liye de dain
Usey apne jaal main phasane ke liye.
Hamain?
Tum ab police ki madad kar rahe ho, Harrison?
Is case ke liye mashawrat kar raha hoon.
Suno, Tina, aik baar yeh aadmi giriftaar hojaye,
Tumhara prototype foran wapis de diya jaye ga.
Tum yeh achi tarah jaanti ho ke technology ke mustaqbil
ka tahafuz mujhse zyada aur koi nahin chahta hai.
Main CCPD ki fikar ke liye shukar guzaar hoon, Allen saheb.
Lekin Mercury khud apne asason ki hifazat kar sakti hai.
Aap ki talashi muhim mein aap ko kaamyabi ho.
Suno Caitlin, yeh dekho.
Mujhe lagta hai ke hum aik electronic barrier bana sakte hain, samjhi?
Hum bohat bari taadaad mein super capacitor lagayen.
inflection points ko smooth karain aur, hogaya tayyar...
aik zabardast sa force field, Flash ke bilmuqaabil ko jaal main phasane ke liye.
Main dekh raha tha ke yeh naam kaisa lagta hai.
Tumhara kya khayal hai?
Tum theek ho?
Ronnie zinda hai.
Main ne usay dekha tha, Cisco.
Mujhe lagta hai ke woh mera picha kar raha tha.
Caitlin...
Ronnie mar chuka hai.
Us ki to laash bhi nahin mili thi.
Accelerator ke dhamake ke baad.
Ronnie zinda hai,
Aur woh aise hi ghoom raha hai, akela aur khaufzada.
Aur mujhe usay dhoondne ke liye tumhari madad ki zarurat hai.
- Tumhara zakham abhi se theek horaha hai. - Lekin phir bhi dard horaha hai.
Zyada dair tak nahin, meri jaan.
Chalo, aajao.
Main tumhare liye light khuli rehne deti hoon.
Kya aap ko kabhi andhere se dar lagta tha?
Agar main yeh light abhi band kar deti hoon
- Kya tumhain dar lagega? - Nahin.
Woh is liye ke main tumhare saath hoon.
Dekha, Barry tumhain andhere se dar nahin lagta.
Tumhain andhere mein akela hone se dar lagta hai
Aur yeh dar tab tak chala jayega jab tumhain aik baat ka ehsaas hojaye ga.
Tum kabhi akele nahin ho.
Chalo sone ka waqt hogaya hai.
Mujhe pyaas lagi hai.
Ji nahin, ab tum bahane bana rahe ho.
Lekin yeh kaam nahin karega bachchu.
Shab bakhair, meray shair.
Shab bakhair, mere pyare betay.
Aap light band kar sakti hain.
Maa! Maa!
Nora!
Barry.
Main ne tumhara naam kitni dafa...
Tumhari ammi ka case.
Main is board ko har roz parhta hoon.
Aaj kal, main ne usay nahin dekha.
Jitna mujhe dekhna chahiye tha.
Mujhe nahin maalum tha ke tum yeh karte thay.
Mera khayal hai ke abhi bhi kuch cheezain
hain mere baare main jo tumhain nahin malaum.
Eddie ne mujhe us ke saath rehne ke liye pucha.
Main ne haan kaha.
Wah.
Tum loag kaafi taizi se chal rahe ho, haan?
Haan, mera matlab hai, ab aik saal hogaya hai.
Eddie ko laga ke tumhain is baare mein ajeeb lagega.
Kya... Nahin aisa nahin hai.
Woh aisa kyun kahega?
Usay lagta hai ke tum...
Mujhe us tarah se pasand kartay ho.
Mera matlab hai, sach kahoon tou yeh sunne se bhi ajeeb sa lagta hai, jaise...
Eddie ghalat hai.
Main... Aur agar main pehle kuch ajeeb sa lag raha tha,
tou woh is liye ke yeh saal kaafi jaldi guzar gaya
Aur mujhe sirf ehsaas nahin hua tha ke
Tum logon ko saath itna waqt hogaya.
Main ne bhi usay yeh hi kaha.
Chalo, phir mera khayal hai, mujhe jana chahiye.
Chalti hoon.
Woh tum thay.
Us raat meray ghar mein, tum hi thay.
Tum ne meri ammi ka qatal kiya!
Kyun?
Agar tum yeh janna chahte ho...
Tou tumhain mujhe pakarna hoga.
Itni raftaar kaafi nahin, Flash.
- Kaun ho tum? - Tum jaante ho main kaun hoon, Barry.
Main nahin jaanta ke tum kaun ho.
Lekin tum jaante ho, Barry.
Hum yeh kaafi waqt se karte aarahe hain, tum aur main
Lekin main tum se hamesha aik qadam aagay raha hoon.
Mujh se haarna tumhari taqdeer mein likha hai, Flash,
Ussi tarah jaise tumhari ammi ki taqdeer mein us raat marna likha tha.
Woh is tarah baat kar raha tha jaise ke woh mujhe
janta ho jaise ke hum ne yeh pehle bhi kiya ho.
Woh tumhen ghussa dilane ki koshish kar raha tha, Barr.
Main paas pohonchta tha aur woh duur chala jata tha.
Mera matlab hai ke yeh jaise ke us ke liye aik ghatya sa khel tha.
Tum usay pakar logay. Hum tumhari madad karaingay.
Aap samajh nahin rahe, theek hai?
Us ki taiz raftaar, woh... Woh mujh se kayi zyada hai. Main
dunya ka sab se taiz raftaar insan nahin hoon. Woh hai.
To hum kisi aise insaan ko kaise pakrain, jise main bhi aagay nahin barh sakta?
Force fields ki sab se zabardast baat yeh hai, Allen sahab,
ke un par taiz raftaar ka koi asar nahin hota.
Ab, jab hum jaal taqreeban tayyar kar chuke hain,
sirf aik kaam baaqi hai, Detective West ka,
- Ke jaal ko pakka kar dain. - Main karta hoon.
Barry, tum yahin kyun nahin rukte?
Nahin, Joe, aaj mujhe piche hatne ke liye mut kehna.
Agar Judge Hankerson is par dastakhat karne waale hotay
tou woh ab tak yeh kar chukay hotay.
Dekho, mujhe yaqeen hai ke aap is tehqeeqat ko
awaam ke saamne nahin lana chahain gi, jitni
ke yeh pehle se aa chuki hai, hai na, Doctor?
Is par Harrison Wells ka naam baray baray huroof mein likha nazar araha hai.
Main tum logon ko apna tachyon prototype nahin de rahi.
Aap ki facility ka daurah kuch zabardast tha, Doctor.
Aap ki bohat meherbaani ke aap ne hum bewaqufon ko, wahan araam se ghoomne diya
Lekin main tibiyaat aur keemya mein mahir hoon,
Aur main ne bohat saari cheezain aisi dekhi hain,
Jis ke baare main Science Showcase Magazine
ko maalumaat milne par bohat khushi hogi.
Tou kya main un ke editors ko khud sidha call karun
ya un ki website par kuch posts daal doon.
Tumhain woh tachyon device aik ghante ke andar mil jayegi.
Mujhe samajh araha hai ke Harrison Wells kyun
tumhari itni izzat karta hai, Allen sahab.
Tum aur woh kaafi aik jaise ho.
Wah yaar.
- Suno, Joe, aap ke paas aik second hai? - Abhi nahin, Eddie.
Main ne gawah ka bayan parha. Flash wahan tha.
Main jaanta hoon aap kuch kar rahe hain is baare main.
Haan, lekin tum is mein shaamil hona nahin chahogay.
Main ne aik task force ki ijazat li hai usay pakarne ke liye,
Aur mujhe shamil hona hai.
Main ijaazat nahin maang raha, Joe.
Kya?
Agar meri task force is ka hissa na bani, tou
main Captain Singh ke paas chala jaonga.
Main us ko bata dunga ke kuch chal raha hai,
Aur aap kuch bata nahin rahe... Maazrat.
Agar aap meri jaga hotay tou aap bhi yahi karte.
Theek hai.
Hum ionized particles ke hisab se chalte rahain,
Aur hum sidha us ke paas pohanch jaaingay.
CPM barhtay jarahe hain.
Hamain Doctor Wells aur Barry ko bata dena chahiye tha.
Nahin, us waqt tak nahin jab tak hamain pakka na hojae ke woh Ronnie hi hai.
Wah.
Dekho, Ronnie waisa nahin raha jaisa tumhain woh yaad hoga.
Matlab?
Bas usay dekh kar ghabra nahin jana, theek hai?
Aray, kaash yeh battery khatam hone ki wajah se hua hota.
Ronnie?
Ronnie, main hoon, Cait.
Dekho, main Cisco ko apne saath layi hoon.
Yeh yahan tumhari madad karne ke liye aaya hai.
Tumharay saath aik haadsa paish aya tha. Tumhain yaad hai?
Main Ronnie nahin hoon.
Haan, haan tum ho, tum Ronnie Raymond ho.
Main Ronnie nahin hoon. Main ne kaha na tumse.
Ab mujh se duur hat jao.
Dekho, hamain sirf tumhain S.T.A.R Labs le jaane ki zarurat hai.
Hum tumhari yaaddasht lanay mein tumhari madad karenge.
Firestorm.
Tachyon device apni jaga par hai.
Tumhain lagta hai ke yeh kaam karega?
Bilkul karega.
Tou ab hum usay yeh khabar kis tarah dain ke prototype yahan hai?
Woh hum sambhaal laingay.
Koi masla hai?
Dekho, Barry...
Main ne aur Doctor Wells ne is baare mein baat ki hai aur...
Hamain lagta hai ke behtar hoga ke tum is ke liye yahan maujood na ho.
Aap kehna kya chah rahe hai?
Tum is case ke kaafi qarib ho?
Ya shayed aap loag itne qareeb nahin.
Agar aap itne daray huay na hote, aur mujhe khabardar
kar diya hota ke woh hafton pehle se yahan hai,
Tou main is ke liye tayyar ho sakta tha.
Mera khayal hai ke hum sab loag, Joe ki Iris
ke liye fikar ko samajh sakte hain, Barry.
Is liye mujhe yahan rehne ki zarurat hai! Is admi ko
pakarne ke liye, main sab se zyada kaam asakta hoon!
Is haalat mein tou bilkul nahin.
Is aadmi ne meri ammi ke seene mein chaaqu bhonk diya
Aur us ke ilzaam main meray abbu ko jail bhijwa diya.
Yeh meri larayi hai.
Aaj nahin, beta.
Caitlin...
Fikar mat karo.
Suno.
Ab jab hamain malum hai ke woh zinda hai, hum Ronnie ko waapas dhoond lenge.
Kyun... Taake hum us ko wahan andar phenk sakain
un saare nafsiyati meta-humans ke saath?
Main apne dimagh mein aik khail khailti thi...
Ke main kya kya chhor sakti hoon, us ke saath aik aur minute guzarne ke liye?
Mera ghar, mera kaam...
Meri baaqi puri zindagi?
Aaj mujhe aakhir kaar woh aik minute mila.
Aur main soch rahi hoon ke kaash mujhe woh na milta.
Usay is tarah dekhna, jo woh ban chuka hai...
Ya Khuda...
Main soch rahi hoon ke kaash woh usi raat mar jata.
Merry Christman, meray shair.
Merry Christmas.
Tum theek ho, Barry?
Main ne sab garbar kardi, abbu.
Saal o saal usay dhoondne ke baad,
Mujhe woh aakhir kaar mil gaya.
Main ne us aadmi ko dhoond liya hai, jis ne ammi ko mara tha.
Woh peelay suit wala aadmi, jo bijli ki tarha tha.
Woh khula ghoom raha hai aur woh mujhe mil gaya tha.
Woh bhaag gaya.
Main... Main itna qareeb tha.
Main ne aap se waada kiya tha ke main aap ko yahan se baahar nikaalunga.
Aap ne har aik din jo yahan andar guzara hai, woh us ki wajah se tha...
Aaj tak.
Ab aap yahan andar meri wajah se hain, aur main be hadd sharminda hoon.
Main...
Barry.
Barry, is mein tumhara koi qusoor nahin.
Meri taraf dekho.
Mujhe maalum hai ke tum ne kya kya khoya hai.
Har woh faisla jo tum ne pichle 14 saalon se liya hai,
Woh tum ne apni ammi aur meray liye liya hai...
Jo parhayi tum ne ki,
Tum CSI kyun bane, aur Iris ke sath tak.
- Iris? - Tum meray betay ho.
Tumhain kiya lagta hai ke main nahin jaanta ke tum us se kitna pyaar karte ho?
Lekin tum ne kabhi usay nahin bataya...
Kyunke jo meray aur tumhari ammi ke saath hua, us ki wajah
se tum ne apne aap ko zindagi jeenay ka mauqa hi nahin diya.
Ab sab jaane dou, Barry.
Ab meri baat suno.
Peelay suit mein us aadmi ne...
Us ne hum se pehle se hi kaafi kuch cheen liya hai.
Usay aur kuch cheenney nahin dou.
Aagaye tum.
Bilkul sahi waqt par.
Mera kaam taqreeban pura hogaya hai.
Kya darakhton ko sajane ka koi award hota hai?
Kyunke is par tou mujhe aik award milna hi chahye.
Kya hua Barr, sab theek hai?
Main tum se mohabbat karta hoon, Iris.
Aray, meray pagley dost, main bhi tum se mohabbat karti hoon.
Jab hum chotay thay, tab se main tum se pyar karta tha, us se
bhi pehle se jab mujhe pyar ka matlab tak maalum nahin tha.
Aur phir meri aami mar gayeen,
Aur mujhe us larki ke saath ja kar rehna
para, jisse main be inteha pasand karta tha.
Dekho, main... Itni dafa aisa hua ke
main tumhain batana chahta tha...
Junior prom mein, jab main college ke liye gaya tab,
Jab main college se wapis aaya tab,
Jab hum saari saari raat jaag kar batain karte thay, saari saalgirah,
Har Christmas par, lekin main... Main ne kabhi nahin bataya.
Main ne bas... Main ne yeh apne tak rakha.
Jab main ne apne ammi aur abbu dono ko kho diya, mujhe
dar tha ke agar tum bhi yeh mehsoos nahin karti hogi,
Tou main tumhain bhi kho doonga.
Ajeeb baat dekho.
Mujhe tumhain khone ka itna dar tha ke main ne tumhain kho hi diya.
Mujhe maalum hai ke meray paas hamari puri zindagi thi, tumhain yeh batane ke liye,
Aur tum ab Eddie ke saath ho, aur main yeh janta hoon,
Aur main janta hoon ke yeh sab batane ke liye, is se bura waqt koi nahin ho sakta,
Lekin main bas...
Main tum se aur jhoot nahin bol sakta tha.
Mujhe maaf kar dena.
Chalo.
Aik aur pulse bhej raha hoon.
Kiya tumhain yaqeen hai ke yeh jaal kaam karega?
Main ne masnooyi sayare mein kam az kam 3 charges bheje hain.
Agar koi tachyonic particles dhoond raha hoga, tou
unhain pata chal jayega ke woh hamare paas hain.
Dekhte hain hum ne kiya pakra.
Cisco? Lights jalao.
Zarur, Doctor Wells.
Detective Thawn, kiya aap isey us ke huqooq batana chahenge?
Joe, aap kya kar rahay hain?
Kuch jawabat maang raha hoon.
Tum ne 14 saal pehle, Nora Allen ka qatal kiya tha.
Main janna chahta hoon kyun.
Kyun?
Doctor Wells, hum aakhir kaar mil hi gaye.
Tumhain tachyonic particles kyun chahiye?
Meray maqasid aap ki samajh se bahir hain.
Aazma kar dekho, main kaafi hushyaar aadmi hoon.
Main jaanta tha ke tumhari raftaar kuch zyada hi taiz hai,
Is liye hum jo bhi jaal bichate woh posheeda hona zaruri tha.
Main jaanta tha ke tumhari khaliyaat, apne aap ko
ghair mamuli taiz raftaar se theek kar sakti hain,
Tou tum kuch bhi bardasht kar sakte ho,
Yahan tak ke abhi jo nuqsaan tumhare jism ko pohanch raha hai.
Super capacitors...
Containment field fluctuate horahi hai.
Unhain wahan se abhi ke abhi nikalna hoga.
Main yeh sab is liye janta hoon ke tumhari taqaten taqreeban Flash jaisi hi hain.
Lekin main Flash jaisa bilkul bhi nahin.
Kuch tou yeh bhi kehte hain ke main bilkul us ka ulat hi hoon.
Doctor Wells, jaga khali karain!
Wahan se foran bahir niklain! Doctor Wells!
Cisco, rukawat hata dou!
Agar woh main hata deta hoon tou woh bahir aajayega.
Cisco, woh Wells ko maar dalega!
Usay dhoondo!
Hilna nahin, warna hum goli maar denge.
Main ne tumhain khabardaar kiya tha ke mujhe dhoondne ki koshish mat karna.
Barry!
Hamari daur abhi khatam nahin hui.
Jald miltay hain, Flash.
Mujhe dobara dhoondne ki koshish mat karna.
Us ne kyun...
Mujhe maar nahin diya?
Mujhe nahin maalum, Eddie.
Lekin aap jitna mujhe bata rahe hain, aap us se zyada jaante hain.
In ko meta-humans kehte hain.
"Meta-human?".
Woh loag jin ke paas taqatwar salahiyatain hain.
Force mein tum aur main waahid hain, jinhen
malum hai ke asal mein ho kiya raha hai.
Aur hamain yeh isi tarah rakhna hoga...
Taakay kisi aur ko nuqsaan na pohanchay.
Kya tum yeh kar sakte ho?
Aur Flash?
Kya aap jaante hain ke woh kaun hai?
Haan main jaanta hoon.
Woh hi hai jis ne aaj raat hamari jaan bachayi hai.
Main saari cheezain wapis dekh raha hoon, aur mujhe abhi
bhi nahin malum ke containment system kyun nakaam hua.
Main zarur kuch bhool gaya hoon.
Mujhe maaf kardain.
Is mein tumhari koi ghalti nahin, Cisco.
Lekin, agar tum dono mujh se kisi cheez ki maafi mangna chahte ho
tou phir yeh batao ke tum logon ne mujhe kyun
nahin bataya ke Ronnie abhi bhi zinda hai.
Main ne Cisco se kaha tha kuch na kehne ko.
Jaise hi main ne dekha ke Ronnie kya ban gaya hai, mujhe...
Mujhe waqt chahiye tha dekhne ke liye ke main
usay pehle ki tarah bana sakti hoon ya nahin.
Mujhe maaf kardain. Main janti hoon ke aap ghussa hain.
Nahin.
Mujhe yeh nahin maalum ke main ne kya alag kiya hota agar main tumhari jaga hota tou.
Main janta hoon ke main ne tum se bohat waday kiye hain.
Aur yeh bhi jaanta hoon ke main ne us mein se kayi waade pooray nahin kiye.
Lekin apni jaan ki qism kha kar kehta hoon...
Hum Ronnie ko ghar le kar aayenge.
Barr.
Kya aap jaante hain ke meri ammi ne do dafa dunya ghoomi hui thi?
Unhon ne aik semester Spain main guzara,
aur unhain woh itna pasand aya ke un ki graduation ke baad,
woh Europe gayeen.
Woh tab tak nahin rukeen, jab tak ke unhon ne kafi sheher ghoom nahin liye thay.
Woh hamesha wapis jaana chahti theen, lekin unhain kabhi mauqa nahin mila.
Main ne bhi tou tumhain beroon e mulk jaane
ke liye pucha tha, jab tum college main thay.
Haan, main jaanta hoon. Mujhe yaad hai. Main...
Main ja nahin sakta tha.
Mera matlab hai, sach yeh hai ke...
Main yahin atka hua hoon...
Central City main.
Dar ne mujhe 14 saal tak us kamray main rakha hai.
Joe, main... Main aap pe gussa tha
Aap ke dar ki wajah se.
Lekin... Sach yeh hai ke dara hua tou main tha.
Main us peele suit wale aadmi se darta raha hoon...
Apni saari zindagi.
Is liye main haara.
Jab tum pehle hamare saath rehne aaye,
Main ne socha tha ke bohat masael honge.
Main waise hi akela baap hoon. Paison ka masla tha.
Aur tum aik chotay se larke thay, jis ne usi waqt apni ammi ko kho diya tha.
Lekin, yaar, main ghalat tha.
Dou hafton mein tum ne ghar ki har cheez badal di thi.
Achanak se, hamare ghar mein kuch badal gaya tha,
Aik roshni si aagayi thi...
aik khushi si.
Mera matlab hai, tum ne sab kuch roshan kar diya.
Aik insaan jitna andhera apni zindagi mein dekh
sakta hai, us se kayi ziada tum ne dekha hai,
Aur tum ne us andhere ko kabhi apne upar haawi nahin hone diya.
aur main yahan baith kar yeh soch raha tha ke main tumhari zindagi badal raha hoon,
Tumhain apne saath rakh kar, lekin...
Sach yeh hai ke...
Tum ne meri zindagi badal di.
Tou abb us roshni ko khona nahin, Barr.
Dunya ko bhale hi Flash ki zarurat ho, lekin...
Mujhe mere Barry Allen ki zarurat hai.
Chalo ghar chalain.
Chalain.
- Hum aagaye. - Hello.
Arey, tum loag yahan kya kar rahe ho?
Inhain main ne dawat di.
Doctor Wells kahan hain?
Woh... Un ka party ka mood nahin ho raha tha.
Lekin woh dawat ke shukar guzaar thay.
- Eggnog? - Haan ji.
Merry Christmas, Barry.
Tumhain bhi, Eddie.
Suno, main, woh...
Mujhe sirf yeh kehna tha ke, woh...
Main ne suna ke tum loag saath rehne wale ho,
Aur main tum dono ke liye bohat khush hoon.
Shukriya.
Merry Christmas.
Uff, aaj jaise din mein tou,
Grandma Esther ke eggnogg mein Bourbon kuch ziada hi kam lag rahi hai.
- Suno, Joe. - Bolo?
- Main ne aaj raat kuch ajeeb sa dekha. - Haan, Cisco, main bhi wahin tha bhae.
Nahin, mera matlab hai, jab Flash aur peele suit wala aadmi,
aik doosray se larai kar rahay thay,
main un mein se bijli bahir aate dekh raha tha...
peelay aur laal rang ki bijli.
Jab Barry chota tha,
Us ne kaha tha ke us ne apne ghar mein ek laal aur peele rang ki bijli dekhti thi,
Jis raat us ki ammi ka qatal hua.
Matlab ke wahan dou aadmi thay.
Peele suit waale aadmi ne shayad Barry ki ammi ka qatal kiya ho, lekin...
wahan aik aur Speedster tha us raat.
Abbu, ajayen.
Chalo, dekhte hain.
Merry Christmas.